กลัวติด
ช่วงนี้มิจฉาชีพที่เลือกจะเป็นโจรแฮกเกอร์ พยายามแพร่กระจายไวรัสโทรจันเข้าเครื่องคอมพิวเตอร์ผ่านทางอินเทอร์เน็ต ในเว็บไซต์ ไฟล์ หรือลิงก์ต่างๆ
29 มิ.ย. 2555

ช่วงนี้มิจฉาชีพที่เลือกจะเป็นโจรแฮกเกอร์ พยายามแพร่กระจายไวรัสโทรจันเข้าเครื่องคอมพิวเตอร์ผ่านทางอินเทอร์เน็ต ในเว็บไซต์ ไฟล์ หรือลิงก์ต่างๆ
เมื่อไวรัสไปฝังในเครื่องคอมพิวเตอร์เหมือนเราเปิดหน้าต่างให้คนอื่นเข้ามาดูไส้ในของคอมพิวเตอร์เราได้ว่าเราทำอะไรไปบ้าง
นอกจากจะฝังในคอมพิวเตอร์แล้ว เจ้าไวรัสแสบนี้ก็สามารถแอบไปฝังในสมาร์ตโฟนได้อีกด้วย ธนาคารเกือบทุกแห่งมีลูกค้าโดนเจ้าไวรัสนี้เล่นงานทั้งนั้น อยู่ที่การแก้ไขปัญหาว่าเร็วหรือช้าเท่านั้น
ล่าสุดลูกค้าแบงก์ไทยพาณิชย์ก็โดนกับเขาเหมือนกัน ฝ่ายคอมพิวเตอร์และฝ่ายระบบปฏิบัติงาน ต้องไปรายงานและอธิบายให้กับคุณเคซี กรรณิกา ชลิตอาภรณ์ กรรมการผู้จัดการใหญ่ ธนาคารกรุงไทยฟังว่า มันเป็นมายังไง
เมื่อรู้แล้วทำเอาคุณเคซีเลิกเปิดเมลลิงก์ หรือไฟล์ที่มีคนส่งมาให้ในสมาร์ตโฟน แม้งานจะเร่งรีบแค่ไหนก็ไม่เอา
บางทีก็ลบทิ้งจนต้องโทร.ไปสั่งลูกน้องให้ส่งงานมาใหม่ เพราะเผลอลบไปแล้วนึกว่าเป็นเมลแปลกปลอม
ฝ่ายจัดการก็เลยติดตั้งโปรแกรมแอนตี้ไวรัสให้ แค่นั้นคุณเคซีก็หายผวา อืม นี่คุณเคซีกลัวมากกว่าไวรัสไข้หวัดอีกนะเนี่ย